Εξοικονόμηση+νερού+(Water+save)



**__ΕΞΟΙΚΟΝΟΜΗΣΗ ΝΕΡΟΥ!!!! __**

Χωρίς νερό δεν μπορεί να υπάρξει ανθρώπινη ζωή! Ένας μέσος άνθρωπος μπορεί να αντέξει χωρίς τροφή 2 μήνες, ενώ χωρίς νερό μόνο 2-3 μέρες. Αν ο ανθρώπινος οργανισμός χάσει μεγάλη ποσότητα νερού, παθαίνει αφυδάτωση, ενώ αν χάσει το ένα πέμπτο (1/5) του νερού, πεθαίνει!

**ΚΑΤΑΝΑΛΩΣΗ ΝΕΡΟΥ **

Ο μέσος Αμερικανός καταναλώνει περίπου 300 λίτρα την ημέρα! Ο μέσος Ισραηλινός καταναλώνει περίπου 170 λίτρα την ημέρα! Ο μέσος Αφρικανός καταναλώνει περίπου 20-50 λίτρα την ημέρα! Ο μέσος Παλαιστίνιος καταναλώνει περίπου 20-30 λίτρα την ημέρα! Η μέση κατανάλωση ανά άτομο στις αναπτυγμένες χώρες είναι 150-200 λίτρα νερού την ημέρα, αριθμός υπερβολικός, αν σκεφτεί κανείς ότι οι ίδιες ανάγκες θα μπορούσαν να καλυφθούν ακόμα και με 50 λίτρα την ημέρα. Σύμφωνα με τα Ηνωμένα Έθνη, 50 λίτρα νερού είναι η ελάχιστη ποσότητα νερού που χρειάζεται ένας άνθρωπος σε ημερήσια βάση. Εκατομμύρια ανθρώπων, ιδιαίτερα στην Αφρική όπου το πρόβλημα είναι πιο σοβαρό, προσπαθούν να επιζήσουν μόλις με το ένα πέμπτο της ελάχιστης απαιτούμενης ποσότητας νερού.

**ΕΛΛΕΙΨΗ ΝΕΡΟΥ **

Τουλάχιστον 1,2 δισεκατομμύρια άνθρωποι στον κόσμο δεν έχουν εγγυημένη πρόσβαση στο νερό. Στις επερχόμενες δεκαετίες, ο ανταγωνισμός για το νερό αναμένεται να γίνει πιο έντονος λόγω κατάχρησης και της υποβάθμισης της ποιότητάς του. Η έλλειψη νερού ήδη επηρεάζει πολλές περιοχές σε κάθε ήπειρο και έως το έτος 2025 περισσότεροι από 3 δισεκατομμύρια άνθρωποι πιθανότατα θα ζουν σε χώρες που θα έχουν πρόβλημα με το νερό. Στις αναπτυσσόμενες χώρες περίπου το 80% των προβλημάτων υγείας μπορούν να συσχετιστούν με την λειψυδρία και την ακαταλληλότητα των εγκαταστάσεων υγιεινής. Αυτά θέτουν σε κίνδυνο τις ζωές σχεδόν 1,8 εκατομμυρίων παιδιών κάθε χρόνο και οδηγούν στην απώλεια - κατ’ εκτίμηση - 443 εκατομμυρίων σχολικών ημερών για τα παιδιά που πάσχουν από νοσήματα που προκαλούνται από τη σχετική έλλειψη νερού. Στην Αφρική, οι γυναίκες και τα κορίτσια κατά την περίοδο ξηρασίας συχνά περπατούν περισσότερο από 10 χιλιόμετρα για να συλλέξουν νερό για τις οικογένειές τους και εκτιμάται ότι ένα ποσό ισοδύναμο με το 5% του ακαθάριστου εθνικού προϊόντος της χώρας αυτής χάνεται λόγω ασθενειών και θανάτων που προκαλούνται από το ακάθαρτο νερό και από την ανεπάρκεια των εγκαταστάσεων υγιεινής! Σε αρκετές περιοχές της Αφρικής, το 42% του πληθυσμού δεν έχει πρόσβαση σε καθαρό νερό!


 * ΚΑΤΑΧΡΗΣΗ ΝΕΡΟΥ **

Είναι αλήθεια ότι σε πολλές χώρες το καθαρό, πόσιμο νερό σπαταλιέται άσκοπα είτε, γιατί στάζει η βρύση µας, είτε γιατί αφήνουμε τη βρύση να τρέχει, ενώ δε χρειάζεται, είτε γιατί χρησιμοποιούμε σε όλες τις οικιακές µας χρήσεις καθαρό πόσιμο νερό. Τραγική είναι και η εικόνα των ανθρώπων της χώρας μας που πλένουν τις αυλές, τα αμάξια και τον δρόμο μπροστά από το σπίτι τους αφήνοντας το λάστιχο ανοιχτό για πολλή ώρα.... Στο χέρι μας είναι να προσέξουμε τη χρήση του νερού, να κάνουμε το σπίτι μας πιο οικολογικό, την πόλη µας πιο ευαίσθητη στα θέµατα του νερού. Αφήνοντας μια βρύση να τρέ­ξει για 5 λεπτά, χρησιμοποιείται περίπου τόση ενέργεια όση, αν αφήσουμε έναν λαμπτήρα 60 watt αναμμένο για 14 ώρες. Αν το νερό είναι θαλασσινό η κατανάλωση ενέργειας είναι 3-15 ΚWh/m3, ενώ στο υφάλμυρο η κατανάλωση ενέργειας είναι 0,5-3 ΚWh/m3.

**ΕΙΝΑΙ ΚΑΛΥΤΕΡΟ ΤΟ ΕΜΦΙΑΛΩΜΕΝΟ ΝΕΡΟ ΑΠΟ ΤΟ ΝΕΡΟ ΤΗΣ ΒΡΥΣΗΣ; **

__Νερό Βρύσης __

Στην Ελλάδα υπάρχει ένα προσεγμένο δίκτυο ύδρευσης το οποίο ελέγχεται συνέχεια για την ποιότητα του παρεχόμενου νερού έτσι σε γενικές γραμμές το νερό είναι καθαρότατο. Το νερό της βρύσης βρίσκεται πάντα υπό πίεση 3 - 5 ατμοσφαιρών και περιέχει διαλυμένο φυσικό οξυγόνο, είναι δηλαδή ζωντανό.

__Εμφιαλωμένο Νερό __

Το 40% του εμφιαλωμένου νερού δεν είναι τίποτε άλλο από νερό της βρύσης! Πολύ συχνά, η μόνη διαφορά με το τρεχούμενο νερό είναι η προσθήκη μεταλλικών αλάτων, που δεν έχουν αξιοσημείωτα οφέλη για την υγεία, ενώ σε μεγάλες ποσότητες είναι επιβλαβή. Το εμφιαλωμένο νερό είναι στην καλύτερη περίπτωση ίδιας ποιότητας, μόνο που καταναλώνεται μακριά από την πηγή του και έχει υποστεί επεξεργασία και ταλαιπωρία. Δεν είναι βέβαια ανθυγιεινό, αλλά από τη στιγμή που θα φύγει από τη συσκευάστρια εταιρεία κανείς δεν ξέρει σε τι συνθήκες φυλάσσεται. Το εμφιαλωμένο νερό είναι στάσιμο νερό που χρειάζεται επεξεργασία και ειδικές συνθήκες για να μην σαπίσει.


 * ΠΟΙΕΣ ΕΙΝΑΙ ΟΙ ΒΛΑΠΤΙΚΕΣ ΣΥΝΕΠΕΙΕΣ ΤΟΥ ΕΜΦΙΑΛΩΜΕΝΟΥ ΝΕΡΟΥ; **

Για να κατασκευαστεί το πλαστικό τμήμα κάθε μπουκαλιού χρησιμοποιούνται 0,6 λίτρα πετρέλαιο. Η Αμερική καταναλώνει 26.000.000.000 λίτρα εμφιαλωμένο νερό το οποίο για να συσκευαστεί χρειάζεται 17.000.000 λίτρα πετρέλαιο. Είναι γνωστό ότι καταναλώνονται ετησίως 154 δισεκατομμύρια λίτρα εμφιαλωμένο νερό στον κόσμο. Για να μεταφερθεί το μπουκάλι στον τελικό καταναλωτή (μέσω πλοίων, φορτηγών κτλ.) καταναλώνεται πάλι πετρέλαιο. Στο τέλος το μπουκάλι συνήθως καταλήγει στα σκουπίδια και όχι στην ανακύκλωση ή ακόμα χειρότερα θα πεταχτεί στο περιβάλλον όπου κάνει πάνω από 300-400 χρόνια για να αποσυντεθεί. Αν πάει στα σκουπίδια και καταλήξει να αποτεφρωθεί, τότε το υλικό από το οποίο είναι κατασκευασμένο (PET) εκλύει διοξίνες και βαρέα μέταλλα τα οποία είναι άκρως τοξικά. Πολλές χώρες μεταφέρουν τα ανακυκλώσιμα απορρίμματα σε άλλες χώρες, ώστε να γίνει η ανακύκλωση τους, γεγονός που απαιτεί επιπλέον πετρέλαιο για μεταφορά. Πληρώνουμε 1.700 φορές περισσότερο για ένα προϊόν που υπάρχει άφθονο στο σπίτι και στη φύση και που ρυπαίνει τόσο το περιβάλλον ώστε να καταλήγουμε να πίνουμε χειρότερης ποιότητας νερό από αυτό που θα πίναμε από τη βρύση, αν δεν χρησιμοποιούσαμε εξαρχής εμφιαλωμένο νερό. ΔΕΝ πρέπει να πληρώνουμε για ένα αγαθό που ανήκει σε όλους.

**__ΖΗΤΑΜΕ: __**


 * Να σταματήσετε να σπαταλάτε άσκοπα νερό πλένοντας δρόμους, αυλές, αμάξια! **
 * Να σταματήσει η χρήση του εμφιαλωμένου νερού! **
 * Να σεβαστείτε το περιβάλλον και να εξοικονομήσετε ενέργεια! **

Το άρθρο επιμελήθηκε: Δήμητρα Παναγοπούλου (Γ4) Γυμνάσιο Νέας Περάμου Βοήθησαν: Τα μέλη της reUse 4 Energy Βρείτε μας στο: http://gymnperamos.wikispaces.com/

ΠΗΓΕΣ: Ηλεκτρονική Εφημερίδα: ΕΛΕΥΘΕΡΙΑ ( http://www.eleftheria.gr/index.asp?cat=19&aid=734 ) Ηλεκτρονικές Σελίδες: ΕΜΦΙΑΛΩΜΕΝΟ ΝΕΡΟ ( http://www.oikoen.gr/index.php?option=com_content&view=article&id=252:2010-04-08-19-42-40&catid=45:2009-05-28-12-53-10&Itemid=84 ) ΝΟΜΟΣ ΚΑΙ ΦΥΣΗ ( http://www.nomosphysis.org.gr/articles.php?artid=4237&lang=1&catpid=2 ) Water save ( http://www.watersave.gr )

== media type="facebooklike" key="http%3A%2F%2Fgymnperamos.wikispaces.com%2F%CE%95%CE%BE%CE%BF%CE%B9%CE%BA%CE%BF%CE%BD%CF%8C%CE%BC%CE%B7%CF%83%CE%B7%20%CE%BD%CE%B5%CF%81%CE%BF%CF%8D%20(Water%20save)" width="450" height="80" ==